נולד בעוספיה לכרמלה וכמאל. בהיותו בגיל 5 החל לשיר באירועי חברה. בגיל 9 יצא לאור תקליט ראשון משירתו בהפקת האחים ראובני, והפך למפורסם בישראל, השתתף בתוכניות אירוח רבות בטלוויזיה הישראלית אצל דן שילון ועוד. בעיקר בשירה מזרחית בעברית ובערבית, מזוהה עם כמה להיטים בערבית המוכרים לציבור הישראלי כמו "עיישה" "בסבוסה" ו"מברוכּ עליכּ יא-עריס". ברבים מהתקליטים הוצמד לשמו הכינוי "היהלום שבכתר".
שיתף פעולה עם עמותות חברתיות ובעיקר עם קו לחיים.
כרבים מבני הציבור הדרוזי בישראל אחיו הגדולים שירתו בצה"ל בשירות קרבי, הוא עצמו התגייס לחיל החינוך ושירת בלהקת פיקוד צפון עד מותו.
מותו.
בהיותו כבן 19 בשבת 14.02.2004 נמצא מת בביתו, כמה שעות לאחר מכן נמצא גם חברו ואיהב וואהבי, חייל אף הוא, ירוי בשדה הסמוך לכפרם. גרסת המשטרה כי השניים התאבדו עוררה זעם בקרב המשפחות (שטוענות כי ואיהב נרצח ופאדי מת מוות טבעי) באתר יזכור נרשם "נפל בעת שירותו". קבור בבית הקברות הצבאי בעוספיה.
כף פנק
כף פנק (באנגלית: Cape Penck) הוא לשון יבשה המכוסה קרח, בארץ קייזר וילהלם השני, שבאנטארקטיקה.
לשון היבשה בולטת אל תוך מדף הקרח המערבי, 67 קילומטרים צפונית-מערבית להר גאוס.
לשון היבשה מפרידה בין חוף לאופולד ואסטריד, לבין חוף קייזר וילהלם השני.
היסטוריה.
גילוי ומיפוי לשון היבשה.
לשון היבשה מופתה באופן גס על ידי קבוצת הבסיס המערבי (Western Base Party) של משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911–1914, בפיקודו של דאגלס מוסון.
מקור השם.
מוסון קרא ללשון היבשה על שמו של אלברכט פנק, גאוגרף גרמני בעל שם עולמי.
לקריאה נוספת.
• United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 286
אפו נהספימפטלון
יאיר קולס
יאיר קולס הוא קצין צה"ל במילואים בדרגת תת-אלוף אשר מכהן כראש סיב"ט במשרד הביטחון. בעבר כיהן כמזכיר צבאי לשר הביטחון וקצין מודיעין של פיקוד המרכז.
ביוגרפיה.
קולס התגייס לצה"ל ושירת כלוחם בצנחנים ודובדבן. בשנת 2002 מונה לראש לשכת הרמטכ"ל, תחת פיקודו של רא"ל משה (בוגי) יעלון. בשנת 2005 מונה לתפקיד קצין המודיעין של אוגדת אזור יהודה ושומרון. בשנת 2008 הועלה לדרגת אל"ם ומונה לראש זירה בחטיבת ההפעלה המבצעית באגף המודיעין. בשנת 2010 מונה לתפקיד קצין המודיעין הפיקודי של פיקוד המרכז. בשנת 2013 מינה שר הביטחון משה יעלון את קולס לתפקיד מזכירו הצבאי, הוא כיהן בתפקיד בעת כניסתו של אביגדור ליברמן לתפקיד וסיים את תפקידו ב-11 באוקטובר 2018 ופרש מצה"ל לאחר 31 שנות שירות.
ב-13 ביוני 2019 מונה לראש סיב"ט במשרד הביטחון.
לאוניד פדון
ליאוניד ארנולדוביץ' פדון (נולד ב-5 באפריל 1956) הוא איש עסקים מיליארדר רוסי.
העושר המשוער שלו נכון ליוני 2019 הוא 8.5 מיליארד דולר. פדון, קצין צבא רוסיה לשעבר, הוא מקורב לואגיט אלפרפרוב, מנכ"ל חברת הנפט הרוסית לוקאויל, פדון הוא הבעלים של 9.2% ממניות לוקואויל ומרבית המניות במועדון הכדורגל הרוסי ספרטק מוסקבה.
קריירה.
עסקיו.
בנובמבר 1992 הוא נכנס לעסקים והקים את החברה "נפטקונסולט". בשנת 1993 עזב פדון רשמית את הצבא הרוסי ותוך שנה התמנה למנכ"ל החברה.
בשנת 1996 מונה פדון לסגן נשיא חברת LUKoil Inc. פדון פגש את אלקפרוב בשנות השמונים בזמן שהיה מורה בקוגלים, עיר סיבירית. במאי 2006 פדון היה אחד משני הבעלים העיקריים של קבוצת IFD קפיטל.
ספרטק.
בשנת 2003 רכש את מרביות המניות במועדון הכדורגל ספרטק מוסקבה
שעמדה בפני סכנת קריסה ופשיטת רגל.
תחת פדון ספרטק זכתה באליפות העשירית שלה והראשונה אחרי 16 שנים וזכתה לראשונה בטורניר הסופר קאפ הרוסי.
בינואר 2019 נודע כי הרכב המניות בקבוצה כולל את ואגיט אלקפרוב (המחזיק ב-36,7% מהמניות), פדון (עם 32,7% מהמניות) ואזרח רוסי נוסף ששמו לא פורסם (ומחזיק ב-30,5% ממניות הקבוצה).
חיים אישיים.
הוא נשוי, יש לו שני ילדים והוא מתגורר במוסקבה.
הר בראון (מונטנה)
הר בראון (באנגלית: Mount Brown) הוא הר ברכס לואיס, בשטח הפארק הלאומי גליישר, במחוז פלטהד, במדינת מונטנה שבארצות הברית.
גובהו של ההר 2,601 מטרים מעל פני הים; והוא מתנשא לגובה של 416 מטרים מעל סביבתו.
בסמוך לפסגה, על המדרונות המערביים של ההר מצוי מגדל תצפית האש הר בראון, אשר נבנה בשנת 1928, ומהווה אתר מורשת לאומי היסטורי של ארצות הברית.
היסטוריה.
מקור השם.
יש מספר מקורות סותרים בדבר מקור השם.
על פי שירות הפארקים הלאומיים של ארצות הברית, ההר נקרא על שמו של ויליאם בראון (William Brown) משיקגו, שהיה היועץ המשפט הראשי של חברת הרכבות שיקגו ואלטון. כמה מחבריו טיילו ודגו בסמוך, באגם מקדונלד, בשנת 1894, טיפסו על ההר וקראו לו על שם חברם.
לפי מקור אחר (כרטיס ועדת השמות הגאורפיים של ארצות הברית) משנת 1929, ההר נקרא על שם מתיישב חלוץ ממונטנה בשם לואיס בראון (Louis Brown).
לקריאה נוספת.
• The Federal Writer's Project, of the Works Projects Administration for the State of Montana, The WPA Guide to 1930s Montana, PP 408 - 409
עיריית חרקוב
עיריית חרקוב, או מועצת העיר חרקוב היא הגוף המנהל של העיר חרקוב ופרבריה, באוקראינה.
ראש העיר.
ראש העיר הוא הפקיד הבכיר ביותר, המייצג את האינטרסים של העיר, נבחר למשך 5 שנים&lt;ref name="Конституція України від 28.06.1996 року з останніми змінами // Офіційний сайт Верховної Ради України"&gt;Конституція України | від 28.06.1996 № 254к/96-ВР (Сторінка 1 з 3)&lt;/ref&gt; ומפעיל את סמכויותיו באופן שוטף. הוא עומד בראש הוועד המנהל של מועצת העיר, מכהן כיו"ר ישיבות מועצת העיר.
ראש העיר הנוכחי, מאז מרץ 2010, הוא גנאדי קרנס.
גוסטבו פרנה
I'm Outta Love
I'm Outta Love הוא סינגל הבכורה של הזמרת-יוצרת האמריקאית אנסטסיה.
אסכולת השיח'יה
ארט פרקינסון
ארט פרקינסון (באנגלית: Art Parkinson; נולד ב-19 באוקטובר 2001) הוא שחקן אירי שהחל את משחקו כבר מגיל 7. ידוע בעיקר ממשחקו את ריקון סטארק בסדרה משחקי הכס ודיבובו את קובו ב. כמו כן הופיע בתפקיד ראשי בסרט הדרמה "Zoo" מ-2017.
ביוגרפיה.
פרקינסון נולד באוקטובר 2001 בעיירה Moville שבמחוז מחוז דניגול שבאירלנד. אמו, מובאניה היא גם שחקנית ומנהלת בית ספר למשחק בו למדו ארט ושני אחיו הגדולים, פירס ופדרייג והם השתתפו בכמה הפקות איריות ובריטיות. הוא דובר בנוסך לאנגלית גם אירית, אותה למד בבית הספר החינוכי ובתיכון Coláiste Chineal Eoghain. ב-2017 נבחר לשמש כשגריר של רצון טוב של הארגון "Seachtain na Gaeilge le Energia".
הוא החל להופיע משנת 2008 בסרט האימה Freakdog, בתור קנת' הצעיר. בהמשך שיחק בסרט האימה "Dark Touch", בסדרה משחקי הכס בתפקיד ריקון סטארק בעונות 1 עד 3 ובעונה שישית (שהוריו אסרו עליו לצפות במרבית הפרקים שאינם קשורים אליו) וכן בסרט בתור אינגראס.
ב-2017 שיחק בסרט "I Kill Giants" בתור דייב ובסרט "Zoo" כטום הול, העוזר להציל את החיות של גן החיות של בלפסט במהלך הקרב על בריטניה במלחמת העולם השנייה.
אדסל סיטיישן
אדסל סיטיישן (באנגלית : Edsel Citation) היא מכונית סלון, אשר יוצרה על ידי חטיבת Edsel בקונצרן המכוניות האמריקאית פורד בשנת 1958 בארצות הברית ו-קנדה
מאור כהן (גאוגרף)
פול סוייר
פול סוייר (באנגלית: Paul Sawyier; 23 במרץ 1865 - 5 בנובמבר 1917) היה אחד האמנים הידועים ביותר של קנטקי, היה צייר אימפרסיוניסט אמריקאי.
ראשית חייו.
פול סוייר, בנם של ד"ר נתנאל ואלן וינגייט סוייר, נולד ב־23 במרץ 1865 בחוות סבו במחוז מדיסון, אוהיו. בשנת 1870 הוא עבר עם משפחתו לפרנקפורט, קנטקי.
לאחר התיכון למד סוייר בבית הספר לעיצוב מקמיקן (האקדמיה לאמנות בסינסינטי), ולמד אצל פרנק דובנק ותומאס שטטרוויט נובל. בשנת 1889 המשיך את לימודי האמנות שלו אצל ויליאם מריט צ'ייס בליגת הסטודנטים לאמנות של ניו יורק.
קריירה כאמן.
סוייר עבד בעיקר בצבעי מים והוא ידוע בעיקר בזכות הציורים שלו מאזור פרנקפורט, קנטאקי וניו יורק. סוייר ידוע בציורי נהרות קנטאקי ודיקס. בשנת 1893 נסע סוייר לתערוכה הקולומביאנית בשיקגו, שם חלק מיצירותיו היו בתצוגה של מדינת קנטאקי.
ציורים מקוריים של סוייר מוצגים בפרנקפורט, קנטאקי בבניין הליברטי הול ובאורלנדו בראון, גלריית האמנות פול סוייר, מרכז ההיסטוריה של קנטאקי, ובמוזיאון האמנות של אוניברסיטת קנטאקי בלקסינגטון ומוזיאון לאמנות בלואיוויל.
אחרית ימיו.
משנת 1913 ועד מותו התגורר סוייר בקפלה שהוסבה למגורים, באחוזתה של פטרונית האמנות גברת מרשל ל. אמורי שבקטסקייל, ניו יורק.
ב־5 בנובמבר 1917, בגיל 52, נפטר סוייר מהתקף לב. הוא נקבר בבית קברות בפליישמנס, ניו יורק.
חמש שנים לאחר מכן, בן דודו, השופט ראסל מקרירי, החזיר את גופתו של סוייר לקבורה מחודשת ב־9 ביוני 1923 בחלקה המשפחתית סוייר-וינגייט בבית העלמין פרנקפורט בקנטאקי.
מעריכים כי צייר כ־3,000 יצירות, בעיקר נופים בצבעי מים.
שדה בריר
שדה בריר הוא אזור בנגב, הנמצא כ-3.7 ק"מ מערבית לערד וכ-3.5 ק"מ מכסייפה. בשדה בריר נמצא היישוב הבדואי אל-פורעה, שבו אלפי תושבים, וכפרים בלתי מוכרים. שדה בריר מיועד להקמת מכרה פוספטים של חברת כיל רותם, ותוכנית זו נתקלה בהתנגדות עזה של תושבי היישובים הסמוכים, בנימוק שהכרייהַ תפגע בבריאותם.
היסטוריה.